මෙමගින් සරසවි පිවිසුමට නව සුදුසුකම් පිළිබඳ කොන්දේසියක් නිර්මාණය කර තිබේදැයි යන ගැටලුව මතුවන බව හෙතෙම කීය.මෙහිදී නීතිපතිවරයා වෙනුවෙන් පෙනී සිටි රජයේ නීතිඥ නෙරිල් පුල්ලේ මහතා මේ පෙත්සම් සම්බන්ධයෙන් විරෝධතා කිහිපයක් මතු කෙළේය.පෙත්සම් දෙකක් සමඟ දිව්රුම් ප්‍රකාශ ඉදිරිපත් කර නොමැති බැවින් ඒවා ඉවත දැමිය යුතු බව හෙතෙම කීය.එසේම සිසුවකු ඉදිරිපත් කළ තවත් පෙත්සමක් සමඟ අමුණා ඇති දිව්රුම් ප්‍රකාශය අසත්‍ය කරුණු මත පදනම්ව ඉදිරිපත් කර ඇති බව රජයේ නීතිඥවරයා කීය.මෙම එක් පෙත්සම්කරුවකු මැයි මස 21 දින දිව්රුම් ප්‍රකාශයක් මගින් ශ්‍රේෂ්ඨාධිකරණය නොමග යවන කරුණු ඉදිරිපත් කර ඇති බව රජයේ නීතිඥවරයා සඳහන් කෙළේය.පුහුණු කඳවුරුවල සිසුන්ට අඩු පහසුකම් ලබාදී ඇති බවට තොරතුරු ලැබී ඇතැයි පෙත්සම්කරු එහි සඳහන් කර ඇත.